MUNICIPIUL TIMIŞOARA                                                           Aprobat

DIRECŢIA PATRIMONIU                                                            PRIMAR 

SERVICIUL ADMINISTRARE IMOBILE 

 Nr. DP2009-11750/03.02.2010                                  Dr. Ing. Gheorghe Ciuhandu      

REFERAT

privind apartamentarea imobilului situat în Timişoara str. Gheorghe Asachi nr. 12
         Se supune spre analiză Comisiilor din cadrul Consiliului Local al Municipiului Timişoara, materialul întocmit de Direcţia Patrimoniu, Serviciul Administrare Imobile, privind Documentaţia de apartamentare a imobilului situat în Timişoara str. Gheorghe Asachi, nr. 12, înscris în C.F. nr. 418526 Timişoara provenită din conversia C.F. nr. 1154 Timişoara cu nr. top. 7439/1.

         Imobilul – construcţie situat în Timişoara, str. Gheorghe Asachi, nr. 12 este compus din 2 apartamente cu destinaţia de locuinţă şi un spaţiu cu altă destinaţie decât aceea de locuinţă şi  terenul aferent - proprietate a Statului Român, în administrarea Consiliului Local al Municipiului Timişoara. 
         Apartamentele situate în acest imobil, deţinute cu contracte de închiriere au fost înstrăinate prin vânzare în baza Legii nr. 112/1995, titularilor contractelor de închiriere.

         Proprietarii extratabulari a apartamentelor din acest imobil, pe cheltuială proprie au contractat serviciul de întocmire a Documentaţiei de apartamentare cu S.C. START TOPO  S.R.L. Timişoara, în vederea înscrierii în cartea funciară a dreptului de proprietate dobândit prin cumpărare în baza Legii nr. 112/1995.

         S.C. START TOPO S.R.L. Timişoara a întocmit Documentaţia de apartamentare nr. 676/2009 a imobilului situat în Timişoara, str. Gheorghe Asachi, nr. 12, înscris în C.F. nr. 418526 Timişoara  provenită   prin conversia C.F. nr. 1154 Timişoara cu nr. top. 7439/1.

         Conform adreselor cu nr. DP2009-11750/2009 ale Serviciului Administrare Imobile şi Serviciului Administrare Fond Funciar, imobilul nu a fost revendicat pe cale administrativa. 
      Conform adresei  nr. DP2009-11750/2009 a Serviciul Juridic  pentru spaţiul cu altă destinaţie, instituţia noastră a deschis o acţiune împotriva pârâtei Fundaţia Sfânta Maria, înregistrată la Judecătoria Timişoara cu nr. 19156/325/2007 ce are ca obiect rezilierea contractului de închiriere nr. 1381/2006 şi evacuarea pârâtei din imobil.
         Prin art. 84 alin. 1 din Regulamentul de organizare şi funcţionare a birourilor de cadastru şi publicitate imobiliară aprobat prin  Ordinul nr. 633/13.10.2006 al Ministerului Administratiei si Internelor – Agentia Nationala de cadastru si Publicitate Imobiliara se prevede că „Modificările care intervin  prin operaţiuni de alipire ori  prin cele de dezlipire a imobilelor se fac pe baza unor documentaţii  cadastrale recepţionate de biroul teritorial, cu consimţământul titularului, dat în formă autentică.”

        Prin adresa cu nr.  DP2009-11750/27.11.2009 S.C. START TOPO S.R.L. Timişoara, în calitate de executant a solicitat promovarea unei hotărâri de consiliul local privind apartamentarea  imobilului situat în Timişoara str. Georghe Asachi, nr. 12.                                    

          Având în vedere cele de mai sus,

Propunem:

          Emiterea unei hotărâri de consiliu local care să aprobe: 

         1. Apartamentarea imobilului situat în Timişoara, str. Gheorghe Asachi, nr. 12, înscris în C.F. nr. 418526 Timişoara provenită din conversia C.F. nr. 1154 Timişoara cu nr. top. 7439/1 conform Documentaţiei de apartamentare nr. 676/2009 întocmită de S.C. START TOPO S.R.L. Timişoara.  

